Comunicare din partea Autorității de Supraveghere a AELS în temeiul articolului 4 alineatul (1) litera (a) din Legea menționată la punctul 64 litera (a) din anexa XIII la Acordul SEE [Regulamentul (CEE) nr. 2408/92 al Consiliului privind accesul operatorilor de transport aerian comunitari la rutele aeriene intracomunitare]

Impunerea de noi obligații de serviciu public cu privire la serviciile aeriene regulate pe ruta Værøy (heliport) — Bodø dus-întors

(2008/C 138/10)

1. INTRODUCERE

În conformitate cu articolul 4 alineatul (1) litera (a) din Regulamentul (CEE) nr. 2408/92 al Consiliului din 23 iulie 1992 privind accesul operatorilor de transport aerian comunitari la rutele aeriene intracomunitare, Norvegia a decis să impună obligații de serviciu public începând cu data de 1 august 2008 cu privire la serviciile aeriene regulate de pe următoarele rute:

2. OBLIGAȚIILE DE SERVICIU PUBLIC INCLUD URMĂTOARELE SPECIFICAȚII PENTRU ZONA DE OPERARE VÆRØY — BODØ DUS-ÎNTORS

2.1. Frecvențe minime, număr de locuri, rute și orare de zbor

Următoarele cerințe se aplică pentru frecvențe, număr de locuri, rute și orare de zbor

Frecvențe

Număr de locuri

Rute

Serviciile solicitate trebuie să fie fără escală.

Orare de zbor

Următoarele cerințe se aplică zborurilor solicitate de luni până vineri (ora locală):

Dacă este stabilită o procedură de apropiere instrumentală (IFR) pentru Værøy, cerința ca cel puțin 5 ore și 30 de minute să existe între prima sosire în Bodø și ultima plecare se aplică în tot cursul anului.

2.2. Categoria aparatelor de zbor

Pentru zborurile solicitate vor fi utilizate elicoptere înregistrate pentru minim 15 pasageri.

2.3. Condiții tehnice și operative

Se atrage în mod special atenția operatorilor asupra condițiilor tehnice și operative care se aplică în cazul aeroporturilor. Pentru detalii suplimentare, contactați:

2.4. Tarife

Valoarea maximă a tarifului de bază complet flexibil pentru o călătorie (tariful maxim) pentru anul operațional care începe la 1 august 2008 nu trebuie să depășească următorul curs:

Pentru fiecare an operațional ulterior tarifele maxime vor fi ajustate la 1 august în limita indicelui prețurilor de consum pentru perioada de 12 luni încheiată la data de 15 iunie anul în curs, astfel cum a fost făcut public de Biroul Statistic Norvegian (Statistics Norway) (http://www.ssb.no).

Operatorul este responsabil pentru punerea în vânzare a biletelor la un preț care să nu depășească tariful maxim prin toate canalele de vânzare care îi aparțin.

Tariful maxim se aplică, de asemenea, biletelor oferite de alte companii care operează în raza de acțiune a operatorului. Operatorul este responsabil de respectarea acestor cerințe de către astfel de companii.

Tariful maxim va include toate impozitele și taxele datorate autorităților și toate celelalte costuri suplimentare pe care operatorul le adaugă la momentul emiterii biletelor.

Operatorul se va constitui în parte la acordurile interne interlinie în vigoare în orice moment și va oferi toate reducerile disponibile în conformitate cu astfel de acorduri.

3. CONDIȚII SUPLIMENTARE REZULTATE ÎN URMA UNEI PROCEDURI DE LICITAȚIE

Ca urmare a unei proceduri de licitație, care limitează accesul la rute la un singur operator, se aplică, în plus, următoarele condiții:

Tarife

Condiții de transfer

4. ÎNLOCUIREA ȘI ELIMINAREA OBLIGAȚIILOR DE SERVICIU PUBLIC ANTERIOARE

Aceste obligații de serviciu public le înlocuiesc pe cele publicate anterior în JO C 268 și în Suplimentul SEE nr. S 54 din 4 noiembrie 2004, privind serviciile aeriene pe ruta Værøy — Bodø dus-întors.

5. INFORMAȚII

Mai multe informații se pot obține de la:

Ministerul Norvegian al Transporturilor și Comunicațiilor are responsabilitatea, sub rezerva legii, de a aproba orarele de zbor propuse și prezentate de operator, inclusiv modificările cu privire la locurile disponibile. Se face trimitere la Circulara N-3/2005 a Ministerului Norvegian al Transporturilor și Comunicațiilor, inclusă în dosarul pentru licitație.

persoanele menționate la secțiunea 1 literele (b) și (c) trebuie să facă dovada eligibilității prin intermediul documentației oficiale a Asigurărilor naționale norvegiene sau „Norges Blindeforbund”. Persoanele din alte țări SEE trebuie să prezinte o documentație similară din țara de origine;

SERVICII AERIENE REGULATE VÆRØY — BODØ DUS-ÎNTORS (NORVEGIA)

INVITAȚIE DE PARTICIPARE LA LICITAȚIE

1. Introducere

Norvegia a decis să publice o nouă licitație pentru operarea serviciilor aeriene regulate pe ruta Værøy — Bodø dus-întors pentru perioada 1 august 2008-31 iulie 2011.

Cu intrare în vigoare de la data de 1 august 2008, Norvegia a decis să modifice obligațiile de serviciu public privind serviciile aeriene regionale regulate pe ruta Værøy — Bodø dus-întors, anterior impuse în conformitate cu articolul 4 alineatul (1) litera (a) din Regulamentul (CEE) nr. 2408/92 al Consiliului din 23 iulie 1992 privind accesul operatorilor de transport aerian comunitari la rutele aeriene intracomunitare. Obligațiile modificate au fost publicate în Jurnalul Oficial al Uniunii Europene [număr de referință și data publicării în JO] și în Suplimentul SEE [trimitere la publicarea în Suplimentul SEE].

În măsura în care, în două luni de la ultima zi de prezentare a ofertelor (cf. secțiunea 6), niciun operator de transport aerian nu a furnizat documente justificative Ministerului Transporturilor și Comunicațiilor cu privire la începerea zborurilor regulate de la data de 1 august 2008 în conformitate cu obligațiile modificate de serviciu public în zona de operare menționată la secțiunea 2 din prezenta publicație, Ministerul va aplica procedura de licitație prevăzută la articolul 4 alineatul (1) literele (d)-(h) din Regulamentul (CEE) nr. 2408/92, limitând prin aceasta accesul cu începere de la 1 august 2008 la un singur operator de transport aerian. Scopul prezentei invitații este acela de a primi oferte care vor fi utilizate ca bază pentru atribuirea unor astfel de drepturi exclusive.

Mai jos vor fi reproduse cele mai importante pasaje din Condițiile de licitație. Invitația completă de participare la licitație poate fi descărcată de pe:

http://www.regjeringen.no/nb/dep/sd/dok/andre/Anbud.html

sau poate fi obținută gratuit prin cerere adresată:

Ministerul Transporturilor și Comunicațiilor PO Box 8010 Dep. N-0030 Oslo Telefon (47) 22 24 83 53 Fax (47) 22 24 56 09

Toți ofertanții sunt obligați să se informeze cu privire la Invitația completă de participare la licitație.

2. Servicii care fac obiectul invitației

Invitația cuprinde zborurile regulate începând cu 1 august 2008 până la 31 iulie 2011, în conformitate cu obligațiile de serviciu public menționate la secțiunea 1. Următoarea zonă de operare și licitația corespondentă fac obiectul prezentei invitații:

Zona de operare

Værøy — Bodø dus-întors.

În cadrul obligațiilor de serviciu public se aplică cerințe speciale în cazul în care este stabilită o procedură de apropiere instrumentală (IFR) pentru Værøy. Stabilirea unei proceduri de apropiere instrumentală va determina cerințe de creștere a producției pe ruta în cauză în lunile noiembrie, decembrie și ianuarie. Ofertanții vor prezenta un preț alternativ pentru întreaga perioadă a licitației, precum și pentru fiecare an operațional pentru creșterea producției în cazul în care este stabilită o procedură de apropiere instrumentală pentru Værøy. În ofertă se va calcula bugetul pentru ambele alternative, cu și fără producția crescută. Bugetul licitației va indica alocarea cheltuielilor și veniturilor pentru fiecare dintre oferte și va menționa clar compensarea solicitată pentru ambele alternative.

În cazul în care un operator de transport prezintă o ofertă în care solicitarea de compensare este zero NOK, aceasta va fi interpretată ca o dorință a operatorului de a opera în exclusivitate pe ruta respectivă, dar fără nicio compensație din partea statului norvegian.

3. Eligibilitatea pentru licitație

Toți operatorii de transport aerian care dețin un certificat de operare în conformitate cu Regulamentul (CEE) nr. 2407/92 al Consiliului din 23 iulie 1992 privind autorizarea operatorilor de transport aerian sunt eligibili pentru licitație.

4. Procedura de licitație

Invitația de prezentare la licitație face obiectul prevederilor articolului 4 alineatul (1) literele (d)-(i) din Regulamentul (CEE) nr. 2408/92 și al secțiunii 4 din Regulamentul norvegian nr. 256 din 15 aprilie 1994 privind procedurile de licitație în legătură cu obligațiile de serviciu public.

Achiziția va fi efectuată prin intermediul unei proceduri de licitație deschisă.

Ministerul Transporturilor și Comunicațiilor își rezervă dreptul de a aplica negocieri ulterioare în cazul în care este primită o singură ofertă la data închiderii perioadei de prezentare de oferte sau în cazul în care doar o ofertă nu este respinsă. Astfel de negocieri vor fi în conformitate cu obligațiile de serviciu public impuse. În plus, părțile nu sunt îndreptățite să facă modificări substanțiale în ceea ce privește condițiile inițiale ale contractului pe parcursul acestor negocieri. În cazul în care negocierile ulterioare nu conduc la o soluție acceptabilă, Ministerul Transporturilor și Comunicațiilor își rezervă dreptul de a anula întreaga procedură. În acest caz, poate fi publicată o nouă invitație de participare la licitație cu noi condiții.

Ministerul Transporturilor și Comunicațiilor poate face achiziții prin intermediul negocierilor fără publicare prealabilă dacă nu sunt prezentate oferte. În acest caz, nu trebuie aduse niciun fel de modificări substanțiale la obligațiile inițiale de serviciu public sau la celelalte condiții ale contractului. În cazul în care apar motive rezonabile ca rezultat al licitației, Ministerul Transporturilor și Comunicațiilor își rezervă dreptul de a refuza toate ofertele.

Oferta este obligatorie pentru ofertant până la încheierea procedurii de licitație sau până la atribuirea contractului.

5. Oferta

Oferta va fi formulată în conformitate cu cerințele din secțiunea 5 din Condițiile de licitație, inclusiv cerințele enumerate în obligațiile de serviciu public.

6. Prezentarea ofertelor

Termenul limită pentru prezentarea ofertelor este 7 iulie 2008 la 12.00 ora locală. Oferta trebuie să fie primită de către Ministerul Transporturilor și Comunicațiilor la adresa menționată la secțiunea 1 nu mai târziu de termenul limită pentru prezentarea ofertelor.

Oferta va fi transmisă fie personal la adresa oficiului Ministerului Transporturilor și Comunicațiilor, fie trimisă prin poștă sau servicii de curierat.

Ofertele primite prea târziu vor fi respinse. Cu toate acestea, ofertele primite după termenul limită pentru prezentarea ofertelor, dar înainte de data de deschidere nu vor fi respinse în cazul în care rezultă clar că respectiva corespondență a fost trimisă suficient de devreme încât ar fi trebuit, în mod normal, să ajungă înainte de data închiderii. Chitanța de expediere a corespondenței este acceptată ca probă pentru expediere și pentru data expedierii.

Toate ofertele trebuie prezentate în 3 (trei) exemplare.

7. Atribuirea contractului

7.1. Ca regulă principală, contractul va fi acordat ofertei prin care se solicită compensația cea mai mică. Pentru fiecare zonă de operare, acest lucru implică faptul că se va acorda contractul ofertantului care solicită cea mai mică compensație pentru întreaga perioadă a contractului de la 1 august 2008 până la 31 iulie 2011. Cea mai scăzută cerere de compensații va fi determinată prin intermediul unei cifre calculate pe baza celor două prețuri alternative prezentate. Cifra calculată este egală cu suma solicitărilor de compensație ponderate. Prețul pentru situația în care este stabilită o procedură de apropiere instrumentală pentru Værøy va conta 60 %. Prețul fără o astfel de procedură contează 40 %. Contractul va fi acordat ofertantului cu cea mai mică cifră calculată pentru perioada contractului de la 1 august 2008 la 31 iulie 2011.

7.2. În cazul în care atribuirea nu poate fi realizată deoarece există ofertanți care solicită sume identice în ceea ce privește compensația, contractul va fi acordat ofertantului care oferă cel mai mare număr de locuri pentru întreaga perioadă a contractului.

8. Perioada contractului

Contractul licitat va fi în vigoare de la 1 august 2008 până la 31 iulie 2011. Contractul nu poate fi încetat, cu excepția situațiilor descrise în prevederile contractuale reproduse în secțiunea 11.

9. Compensație financiară

Operatorul are dreptul la compensație financiară din partea Ministerului Transporturilor și Comunicațiilor în conformitate cu acordul de licitație. Compensația va fi specificată pentru fiecare dintre cei trei ani operaționali și pentru întreaga perioadă a contractului.

Nu va fi adusă nicio ajustare compensației în primul an operațional.

Pentru cel de-al doilea și cel de-al treilea an operațional, compensația va fi recalculată în baza bugetului licitației ajustat pentru veniturile și cheltuielile operaționale. Aceste ajustări trebuie să se încadreze în limitele definite de indicele prețurilor de consum al Biroului Statistic Norvegian (Statistics Norway) pentru perioada de 12 luni care se încheie la 15 iunie anul curent.

Nu vor fi făcute modificări ale compensației ca rezultat al ajustării ascendente sau descendente a volumului producției în conformitate cu secțiunea 5.1 al doilea paragraf din Termenii contractuali.

Acest lucru face obiectul prevederii conform căreia Parlamentul norvegian (Storting), la momentul adoptării bugetului anual, pune la dispoziția Ministerului Transporturilor și Comunicațiilor fondurile necesare pentru acoperirea cerințelor de compensație.

Operatorul va reține toate veniturile generate de serviciul în cauză. În cazul în care veniturile sunt mai mari sau cheltuielile mai mici decât cifrele pe care se bazează bugetul licitației, operatorul poate reține soldul. În mod corespunzător, Ministerul Transporturilor și Comunicațiilor nu este obligat să acopere niciun sold negativ în legătură cu bugetul licitației.

Toate taxele publice, inclusiv taxele aeronautice, sunt suportate de către operator.

Fără a ține seama de nicio acțiune în despăgubire, compensația financiară va fi redusă proporțional cu numărul total de zboruri anulate din motive direct imputabile operatorului, dacă numărul zborurilor anulate din astfel de motive pe perioada unui an operațional depășește 1,5 % din numărul de zboruri planificate în conformitate cu orarul de zbor aprobat.

În cazul în care este stabilită o procedură de apropiere instrumentală (IFR) pentru Værøy cf. secțiunea 2, compensația va fi plătită pentru cerințele IFR generate din aceeași lună.

10. Renegocierea

Dacă, pe perioada contractului, modificări materiale sau neprevăzute survin în presupunerile pe care se bazează contractul, fiecare dintre părți poate solicita negocieri pentru revizuirea contractului. Astfel de solicitări trebuie să fie făcute cel mai târziu la trei luni de la operarea modificării.

Modificările importante ale costurilor publice pentru care este răspunzător operatorul constituie întotdeauna motive pentru renegociere.

În cazul în care noi cerințe legislative ori de reglementare sau ordine emise de Autoritatea Aviației Civile au drept consecință utilizarea diferită a unui aerodrom decât cea presupusă inițial de către operator, părțile se vor strădui să negocieze amendamentele la contract care să permită operatorului continuarea operațiunilor pentru perioada restantă a contractului. În cazul în care părțile nu ajung la un acord, operatorul este îndreptățit să primească compensație în conformitate cu regulile privind închiderea (secțiunea 11) în măsura în care acestea sunt aplicabile.

11. Încetarea contractului ca urmare a încălcării contractului sau a survenirii de modificări neprevăzute în condițiile importante

Sub rezerva restricțiilor care decurg din legea insolvenței, Ministerul Transporturilor și Comunicațiilor poate înceta contractul cu efect imediat dacă operatorul devine insolvabil, intră în proceduri de recuperare a datoriilor, devine falimentar sau face obiectul oricărei alte situații analizate la secțiunea 14 nr. 2 din Regulamentul norvegian nr. 256 din 15 aprilie 1994 privind procedurile de licitație în legătură cu obligațiile de serviciu public.

Ministerul Transporturilor și Comunicațiilor poate înceta contractul cu efect imediat dacă operatorul pierde sau nu își poate reînnoi licența.

În cazul în care, ca urmare a unei forțe majore sau a altor circumstanțe aflate în afara controlului operatorului, operatorul nu a fost capabil să-și îndeplinească obligațiile contractuale pentru mai mult de patru din ultimele șase luni, contractul poate fi încetat de ambele părți prin transmiterea unui preaviz scris de o lună.

În cazul în care Storting decide să închidă un aerodrom sau un aerodrom este închis ca urmare a unui ordin emis de Autoritatea Aviației Civile, obligațiile contractuale uzuale ale părților nu includ perioada de timp în cauză deoarece aerodromul este, în realitate, închis.

Dacă perioada de timp dintre prima informare a operatorului cu privire la închidere și închiderea efectivă este mai mare de un an, operatorul nu are dreptul la compensație pentru nicio pierdere financiară cauzată de încetarea contractului. Dacă perioada menționată este mai mică de un an, operatorul are dreptul să primească compensație pentru a egala situația financiară pe care ar fi avut-o dacă operațiunile ar fi continuat pentru un an de la data notificării închiderii sau, alternativ, până la data de 31 iulie 2011 dacă această dată este anterioară precedentei.

În cazul încălcării grave a contractului, contractul poate fi anulat cu efect imediat de către cealaltă parte.